b'\n_START_ARTICLE_\nHeatmasters\n_START_SECTION_\nHistoria\n_START_PARAGRAPH_\nHeatmastersin perusti vuonna 1974 Eero J\xc3\xa4\xc3\xa4skel\xc3\xa4inen. Yrityksen alkuper\xc3\xa4inen nimi oli Oy L\xc3\xa4mp\xc3\xb6k\xc3\xa4sittely Ab. Se oli Suomen ensimm\xc3\xa4inen kaupallinen l\xc3\xa4mp\xc3\xb6k\xc3\xa4sittelypalveluiden tarjoaja. Vuonna 1982 yritys julkaisi ensimm\xc3\xa4iset omat tuotteensa: mikroprosessoriohjatun l\xc3\xa4mp\xc3\xb6tilans\xc3\xa4\xc3\xa4timen ja kuusikanavaisen l\xc3\xa4mp\xc3\xb6k\xc3\xa4sittelyautomaatin. My\xc3\xb6hemmin, 1995, tyt\xc3\xa4ryhti\xc3\xb6 Heatmasters Oy perustettiin erikoistumaan korkean teknologian tuotteiden kehitt\xc3\xa4miseen ja myyntiin._NEWLINE_Vuonna 1993 yritys laajensi Varkauteen ja aloitti l\xc3\xa4mp\xc3\xb6k\xc3\xa4sittelyuunien operoinnin A. Ahlstr\xc3\xb6min kattilatehtaan tiloissa._NEWLINE_Ensimm\xc3\xa4iset kansainv\xc3\xa4listymisaskeleet yritys otti perustamalla tyt\xc3\xa4ryhti\xc3\xb6t G\xc3\xb6teborgiin Ruotsiin (1995) ja Sosnowichiin Puolaan (1997). Yhteisyritys Tallinnaan Viroon perustettiin vuonna 2002. Sijoitusyhti\xc3\xb6 Panostaja Oyj hankki Heatmasterin omistukseensa vuonna 2007.\n_START_SECTION_\nJohto\n_START_PARAGRAPH_\nHeatmasters on jaettu kahteen liiketoimintayksikk\xc3\xb6\xc3\xb6n, Palvelut ja Teknologia, sek\xc3\xa4 maayksik\xc3\xb6ihin._NEWLINE_Hallituksen puheenjohtaja on Simo Mustila, yrityksen toimitusjohtaja Ilkka Mujunen.\n_START_SECTION_\nPalvelut ja tuotteet\n_START_PARAGRAPH_\nHeatmasters toimittaa sek\xc3\xa4 palveluita ett\xc3\xa4 teknologiaa ja tuotteita metallien l\xc3\xa4mp\xc3\xb6k\xc3\xa4sittely\xc3\xa4 varten.\n_START_SECTION_\nL\xc3\xa4mp\xc3\xb6k\xc3\xa4sittelyn koulutus\n_START_PARAGRAPH_\nYrityksen edustajat luennoivat l\xc3\xa4mp\xc3\xb6k\xc3\xa4sittelyst\xc3\xa4 teknisiss\xc3\xa4 oppilaitoksissa ja aikuiskoulutuskeskuksissa EWF:n European Welding Federation auditoimilla kursseilla.  Luennot on suunniteltu hitsausinsin\xc3\xb6\xc3\xb6reille ja hitsausvalvojille antamaan k\xc3\xa4yt\xc3\xa4nn\xc3\xb6n tietoja standardin EN ISO 17663 soveltamisesta. Lis\xc3\xa4ksi yrityksess\xc3\xa4 toteutetaan ty\xc3\xb6ss\xc3\xa4oppiminen Koulutuskeskus Salpaus kanssa.'